Diari Oficial de la Generalitat Valenciana


Sumari del DOGV 5454, del 20-02-2007 (2007/1452)

RESOLUCIÓ de 9 de gener de 2007, de la Conselleria de Territori i Habitatge sobre la declaració com a àrea de rehabilitació d'escassos recursos del grup de 12 habitatges de villalonga EXP: 46/0028/2004.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5454

Data del DOGV
:   20-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1452


Data del document
:   09-01-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Vilallonga
    * habitatge social
    * construcció urbana

Antecedents de fet  
Primer. L'Ajuntament de Villalonga ha sol·licitat la declaració com a àrea de rehabilitació d'escassos recursos d'un grup de 12 edificis d'habitatges unifamiliars dispersos en el nucli urbà, sobre les quals pretén intervenir actuant com a ens gestor o agent rehabilitador subsidiari.  
Juntament amb la sol·licitud, s'aporta certificat de la Comissió de Govern en què s'acorda la rehabilitació d'habitatges de caràcter social, memòria-programa de l'actuació on es recull, per a cadascun dels habitatges, la situació i les característiques sociològiques, tècniques i econòmiques de la intervenció, com també autorització dels usuaris dels habitatges a aquesta intervenció i cessió de drets de percepció de subvencions a favor de l'ens gestor.  
Segon. Es tracta d'habitatges habitats per persones fadrines d'edat avançada i distint grau de minusvalidesa psíquica o física, o per famílies de desestructurades d'entre 3 i 5 membres.  
De l'informe socioeconòmic presentat es conclou que els ingressos familiars oscil·len entre els 600 i 1000 euros en la majoria dels casos, i són inferiors als 600 euros en 4 dels casos.  
Tercer. Es tracta d'habitatges entre mitgeres que responen a la tipologia tradicional en centres històrics de medi rural (casa de poble), compostos de planta baixa més una altura, formades per murs de càrrega de maçoneria, forjats de biguetes de fusta i revoltons ceràmics i coberta de teula.  
Aquests habitatges es troben en els emplaçaments següents:  
1. C/ la Fonteta, 15  
2. C/ la Fonteta, 17  
3. C/ Benlliure, 13  
4. C/ Sant Vicent, 23  
5. C/ Lope de Vega, 12  
6. C/ Lope de Vega, 15  
7. C/ Santa Teresa, 3  
8. C/ Santa Teresa, 10  
9. C/ Santa Teresa, 14  
10. C/ Senent Pla, 14  
11. C/ Serradora, 7  
12. Pl Sant Josep, 9  
Quart. Aquests habitatges es troben afectats per filtracions en coberta, humitats originades pel mal estat de les instal·lacions de llanterneria i sanejament, deteriorament o absència de revestiments, deteriorament o fins i tot inexistència de fusteries, mal funcionament de la instal·lació d'electricitat.  
Cinqué. Les actuacions que l'Ajuntament pretén escometre per habitatge consisteixen en:  
Fitació de l'estructura  
Consolidació de murs de càrrega i de compartimentació  
Reparació de coberta  
Regeneració de superfícies afectades per filtracions  
Reparació de forjats  
Habilitació d'1 cuina, 1 bany, 1 dormitori i 1 menjador per habitatge mitjançant la reparació/substitució de les xarxes d'aigua, sanejament, i electricitat i la restauració/substitució dels materials de revestiment i fusteria  
Sisé. El pressupost previst de la intervenció en els 12 edificis d'habitatge se xifra en 297.000 euros.  
Seté. Les ajudes que corresponen a la intervenció esmentada, per aplicació de les establides pels articles 65, 66 i 67 del Decret 81/2006, de 9 de juny, del Consell s'estimen en un 72,26% del cost d'aquesta.  
Vuité. El 3 de gener del 2007 el Servei de Rehabilitació de la Direcció General d'Habitatge i Projectes Urbans emet proposta de declaració d'àrea de rehabilitació en la qual es conclou que es reuneixen els requisits especificats en el Decret 81/2006 per a declarar l'àrea de rehabilitació.  
D'acord amb el que estableix l'article 18 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:  
Primer. Declarar com a àrea de rehabilitació d'escassos recursos el conjunt de 12 edificis de habitatges, dispersos en el nucli urbà del municipi, la situació del qual s'allista a continuació:  
1. C/ La Fonteta, 15  
2. C/ La Fonteta, 17  
3. C/ Benlliure, 13  
4. C/ Sant Vicent, 23  
5. C/ Lope de Vega, 12  
6. C/ Lope de Vega, 15  
7. C/ Santa Teresa, 3  
8. C/ Santa Teresa, 10  
9. C/ Santa teresa, 14  
10. C/ Senent Pla, 14  
11. C/ Serradora, 7  
12. Pl Sant Josep, 9  
Segon. Designar com a ens gestor de l'actuació l'Ajuntament de Villalonga.  
Tercer. Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell per a les actuacions protegides que s'efectuen en aquest àmbit.  
Quart. Caldrà ajustar-se al que disposa la secció segona del capítol VI de l'esmentat Decret 81/2006, pel que fa a la necessària qualificació provisional i definitiva de les actuacions de cadascun dels edificis, per a poder acollir-se a les ajudes regulades per aquest. Amb aquest fi l'ens gestor aportarà la documentació necessària per a complir el tràmit administratiu.  
Cinqué. A l'efecte d'acreditar les condicions socioeconòmiques dels usuaris dels habitatges caldrà ajustar-se al que disposa l'article 18.2 del Decret 81/2006, en el sentit que l'administració municipal realitzarà el corresponent d'acord amb els informes dels serveis socials i totes les proves que obren en el seu poder.  
Contra aquesta resolució que posa fi a la via administrativa es pot interposar recurs contenciós administratiu, davant del jutjat contenciós administratiu de València, en el termini de dos mesos, comptadors des de l'endemà a la notificació d'aquesta, segons els art. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 9 de gener del 2007. - El director general d'Habitatge i Projectes Urbans: Bernabé Bueno Miralles